พอดีได้ผ่านมาแถวๆลาดพร้าว-วังหิน ก็เลยขอแวะกินก๋วยเตี๋ยวโกวใหญ่ซะหน่อยค่ะ ภายในร้านดูโล่ง สะอาดดี ขายก๋วยเตี๋ยวแบบก๋วยเตี๋ยวหมูต้มยำ หรือเลือกเป็นเย็นตาโฟ หรือจะชอบแบบน้ำใสเค้าก็มีครบ ส่วนตัวชอบเส้นใหญ่ต้มยำ กับวุ้นเส้นต้มยำค่ะ รสชาติต้มยำไม่เผ็ดมาก เส้นลวกได้สุกพอดี วุ้นเส้นไม่เละ น้ำซุปก๋วยเตี๋ยวอร่อย ส่วนลูกชิ้นก็สด อร่อยไม่คาว และอีกอย่างที่เวลามาต้องสั่งคือ ปอเปี๊ยทอด ชอบที่กรอบ อร่อย มาพร้อมน้ำจิ้มใส่ถั่วมาเพียบเลย ใครผ่านแถววังหินลองแวะมาทานดูค่ะ